Humulus le muet
<s>Humulus le muet (srpskohrvatski: Mutavac Humulus) je kratka drama, žanrovski komedija, koju je 1929. godine napisao Jean Anouilh, a radilo se o njegovom prvom dramskom tekstu.</s><s>Napisana uz pomoć Jeana Aurenchea, drama je bila prvi tekst tada mladog Anouilha, koji je kroz svoj rad u teatru odlučio izgraditi i karijeru dramskog pisca.</s><s>Anouilh je 1932. dramu predložio producentima, međutim ovi su ju odbili te je ona ostala neizvedena gotovo 20 godina od nastanka; praizvedba drame održana je 18. rujna 1948. godine u pariškom Théâtre de la Cité universitaire, a producirala ju je skupina Les Compagnons de l'arc-en-ciel.</s>

<s>Glavni lik drame je mutavac Humulus, kojemu liječnik omogući da, unatoč poremećaju, izgovori jednu riječ dnevno.</s><s>Sretan, Humulus odluči štedjeti riječi kako bi nakon trideset dana uspio izjaviti deklaraciju svojoj voljenoj; Humulus to sve čini nauštrb novogodišnjih čestiti svojoj baki, Grofici, čiji blagoslov treba dobiti i čiji je jedini nasljednik.</s><s>Nakon proteka trideset dana, Humulus konačno izdiktira svoju deklaraciju, međutim njegova voljena odgovori sljedeće: "Biste li, molim vas, ponovili." Naime, ispostavlja se kako je ona nagluha te, nakon njegove objave, izvadi rog za sluh kako bi bolje čula što je rekao.</s><s>U tako ironičnom obratu, Humulus je potratio svoje čuvane riječi i izgubio sve.</s>

<s>Humulus je u tiskanom obliku premijerno objavljen 1939. godine u časopisu La Nouvelle Saison, kojega je upravo Anouilh pokrenuo zajedno sa Jean-Louisom Barraultom i Renéom Barjavelom; bilo je to jedno od prvih djela tiskanih u novom časopisu.</s><s>Iako inicijalno nije bio svrstavan ni u jedan od nizova, Humulus je nakon reizdanja 1958. godine (Éditions de la Table Ronde) uvršten među "ružičaste komade" (pièces roses) te se danas smatra dijelom tog niza.</s>

<s>Djela Jeana Anouilha
Drame 1929.</s>

